
Denná téma:  Mlieko a mliečne výrobky od slovenských kravičiek 

Aktivity: 

· Návšteva  kravičiek

· Mliečna olympiáda zdravia

· Naše chutia najlepšie...
· Tajomstvo šéfkuchára

METODICKÝ LIST
K AKTIVITE ZREALIZOVANEJ V ŠKOLSKOM KLUBE DETÍ
Tematická oblasť výchovy: Spoločensko-vedná

Cieľová skupina: 6 - 9 ročné deti

Názov aktivity: Mliečna olympiáda zdravia
Výchovno-vzdelávací cieľ: 
Prehĺbiť a rozšíriť poznatky o mlieku a jeho význame pre detský organizmus
Kognitívny špecifický cieľ: Vysvetliť prečo je dôležité piť mlieko
Afektívny špecifický cieľ: Spolupracovať s ostatnými členmi skupiny pri spoločnej aktivite
Psychomotorický špecifický cieľ: Zvládnuť techniku zhadzovania kolkov
Organizačná forma: skupinová

Metódy: rozhovor, pojmová mapa, metóda kladenia otázok, hra
Zásady: primeranosti, uvedomelosti a aktivity, trvácnosti
Pomôcky: súbor otázok, kolky, loptička, tégliky od jogurtov
MOTIVAČNÁ ČASŤ: 
Aktivitu začneme krátkym rozhovorom o tom, prečo je dôležité piť mlieko. Deťom položíme otázku: „Akú chuť mlieka mate najradšej?“  V komunikatívnom kruhu si deti  postupne podávajú pohár a odpovedajú, ktorý nápoj obľubujú. Ich odpovede zapisujeme na tabuľu do pojmovej mapy. Z prieskumu vyplynulo, že najradšej pijú  mlieko bez príchute, kakao alebo ovocím ochutený mliečny kokteil. 
HLAVNÁ ČASŤ:
Deti rozdelíme do troch štvorčlenných družstiev. Kapitáni si vyberú svojich spoluhráčov podľa rovnakého obľúbeného nápoja. Následne im vysvetlíme pravidlá športovo-vedomostnej aktivity  Mliečna olympiáda zdravia.  

Najprv hrajú hru mliečny bowling. Pre súťažiacich vyznačíme štart a dva metre od neho rozmiestnime kolky. Každý člen družstva má jeden pokus na ich zhodenie. Vyhrávajú tí, ktorým sa podarí získať najvyšší bodový súčet. Odpovedajú  na otázku za 3 body. Ďalším v poradí patrí otázka za 2 body. Družstvo s najnižším skóre odpovedá na otázku za 1bod. Ak skupiny získajú rovnaký počet bodov, nasleduje rozstrel - hody kapitánov.
Vo vedomostnom kvíze si deti otestujú svoje znalosti o mlieku. 
Vzor otázok z prvého kola:

Čo sa dá vyrobiť z mlieka? /1 bod
*Kokteil  *Zmrzlina  *Aj kokteil, aj zmrzlina  * Ovocný džem    

Podľa čoho spoznáte, že sa mlieko pokazilo? /2 body
*Zhnedlo  *Sčervenelo  *Skyslo  *Zmenilo sa na vodu

V ktorej krajine sú kravy posvätné? /3 body
 *V Indii  *Vo Veľkej Británii  *V Taliansku  *V Južnej Afrike 
Otázky sme  použili z internetového zdroja:

http://ec.europa.eu/agriculture/drinkitup/quiz_sk.htm
Vychovávateľka nahlas a zreteľné prečíta otázku, deti sa dohodnú na odpovedi a jeden z nich odpovedá. Pri správnej odpovedi sa im prirátajú body, pri nesprávnej ich nezískajú. Naše družstvá získané body zaznamenávali prostredníctvom prázdnych téglikov od jogurtov. Vytvárali z nich „cestu vedomosti o mlieku“. Mliečna olympiáda sa opakuje podľa uvedených pravidiel ďalšie tri kolá. 
ZÁVEREČNÁ ČASŤ: 
Súťažiacich pochválime za aktivitu a členom víťazného družstva ako spomienku na tento deň odovzdáme plagát Cesta mlieka. S kravičkou Eliškou / výukové CD// si spoločne zaspievame žartovnú pieseň.
REFLEXIA: 
V kruhu sa s deťmi porozprávame o tom, ktoré aktivity ich najviac zaujali. Ktoré  sa im zdali ťažké a prečo, alebo naopak boli pre ne ľahko zvládnuteľné . Opýtame sa ich či sa niečo nové 
naučili. Necháme ich vyjadriť sa  ako sa im spolupracovalo v skupine, ako si navzájom radili a pomáhali.
CIEĽOM USKUTOČNENÝCH VÝCHOVNO-VZDELÁVACÍCH AKTIVÍT
· bolo upozorniť deti aké je dôležité starať o svoje zdravie, a to predovšetkým prostredníctvom výživy a dostatočného pohybu
· vysvetliť im, že veľmi záleží na tom, aké potraviny a v akom množstve ich počas dňa prijímajú. Mlieko alebo mliečne výrobky by mali byť každodennou súčasťou ich jedálneho lístka
PRILOHY:

Mliečny bowling


Odporúčanie: 


Kolky vsunuť do prázdných krabíc od mlieka





Hodnotenie aktivít


Odporúčanie: 


Body zaznamenávať prostredníctvom prázdných téglikov od jogurtov





Mliečny kvíz


Odporúčanie: 


Otázky napísať do flaše od mlieka










